Peterjasie Patriot #131
Ek dra die nuusbrief op aan my hondemaatjie, Sheba, wat ons 'n paar dae gelede moes laat uitsit as gevolg van hoë ouderdom.
Hier is ons aan die einde van nog 'n jaar. Ek dink volgende jaar kan dit net beter gaan, so, as die finansies knel, byt net vas, dinge sal weer beter word. Ek wens julle almal 'n Geseënde Kersfees en alles van die beste vir 2009!
Ons was toe Egipte toe, eerste keer so ver van SA af! Gate uit geniet, alles baie interessant, baie fotos geneem. As iemand beplan om Egipte te besoek, vra maar vir my, dalk kan ek 'n paar wenke gee.
Egipte 13 tot 23 November 2008 - Klik hier om van my fotos te sien
Ons was reeds voor die tyd gewaarsku dat Egipte en fooitjies of "bakeesh" sinoniem is en die eerste ding wat ons toe by ons aankoms by die hotel doen is om van ons Egiptiese ponde, wat ons alreeds in Suid Afrika gekoop het, om te ruil vir kleiner note sodat bakeesh ons nie sal uitroei nie. Daar is 'n 24 uur geldomruilfasiliteit in die hotel se voorportaal..
Ons was tuis in die vyfster Le Meridien Pyramids hotel en was aangenaam verras om die piramides van ons kamer se balkon af te sien, wel, eintlik net die toppunt van een van hulle, maar ons was hier en dis al wat getel het!
Daardie aand het ons teen LE130 per kop na die klank en ligvertoning by die piramides gaan kyk. Dit was ons eerste kennismaking met die beroemde piramides van Giza en die sfinks en om dit in die nag belig te sien was iets besonders.
Die volgende dag was die Egiptiese Museum sowel as 'n verskeidenheid verskillende ou kerke aan die beurt. Die museum was stampvol met toeriste maar tog baie interessant . Mens sal 'n paar dae nodig hê om alles behoorlik te kan besigtig, ons het net die belangrikste uitstallings kon sien. Mens word 5000 jaar teruggevoer en word vertel van die Egipte van ouds, piramides, mummies, Egiptiese gode en nog vele meer interessanthede.
Daarna het ons 'n paar ou kerkgeboue besoek, die beroemde "Alabaster mosque" uit marmer gebou, die kerk van St Mary wat ook die "Hanging Church" genoem word aangesien dit op 'n ou Romeinse bouval rus, ook die kerk van St Sergius waar Josef, Maria en die kind Jesus vir die Romeine weggebruip het. Ons laaste stopplek vir die dag was 'n papirusfabriek waaar hulle ons gewys het hoe die Egiptenare papier van die papirus riete gemaak het..
Die verkeer in Cairo het spesiale vermelding nodig. Ons het in die stad op een van die hoofpaaie onder andere die volgende gesien, 'n trop skape, 'n trop bokke, donkiekarre, perdekarre, kamele, 'n buffel en beeste. Een ou op 'n perd met twee bokke voor hom oor die perd drapeer het doodluiters 'n baie besige 4 laan hoofpad oorgesteek, min gepla oor die voertuie was moes rem aanslaan. Meeste motors lyk nie of hulle padvaardig kan wees nie, al wat goed werk is hulle toeters wat oortyd werk.. Soos dit donker begin word, word ligte alleenlik gebruik om ander verkeer te flits en te waarsku om pad te gee.Ek sal nooit weer kla as ek in Johanneburg moet bestuur nie. Die hoogtepunt was een ou wat op die sypaadjie gesit en kantspieeltjies verkoop het, klaarblyklik wat van voertuie afgery was soo hulle by mekaar verbyskuur.
Ons het sover nog nie skoon publieke toilette gekry nie. Veral die dames het gekla en het maar liewer geknyp as om die toilette te gebruik.Gelukkig het ons toerbus 'n toilet gehad.Ons is gevra om net nommer een in daardie toilet te doen. In Egipte is daar nommers een, twee en drie. Nommer twee is loopmaag wat jy kry as jy van die water daar drink.
Die volgende dag was piramide dag. Na ontbyt is ons na Saqqara om die oudste piramide te gaan besigtig, die van Koning Zhoser. Die piramide dateer uit die tydperk 3000 voor Christus. Daarna is ons na Giza om die Groot Piramides en die Sfinks te gaan besigtig. Alle toeriste besoek hierdie besienswaardigheid en daar was letterlik duisende besoekers en toergroepe. Ons gids was uitstekend en het ons sommer gou-gou binne gehad sonder dat ons in lang rye moes tou gestaan het in die son.
Die piramides was asemrowend, dit het ons vertom dat 100,000 meer as 20 jaar aan die grootste een gebou. Ons kon nie glo dat mense 5000 jaar gelede slim genoeg was om sulke swaar blokke te kon oplig en mee bou nie. Dit was al redelik laatmiddag toe die sfinks aan die beurt kom, net so indrukwekkend!
Net na 6 die volgende oggend was ons in Luxor waar ons sommer dadelik per bus na die Vallei van Konings en die Vallei van Koninginne geneem is. Daar het ons hoofsaaklik grafkelders van die verskillende konings en koninginne besoek .Oppad terug het ons 'n alabaster (marmer) fabriek besigtig waar ons kon sien hoe hulle kruike en ander interessanthede maak. Baie indrukwekkend was ook die Tempel van Koningin Hatshepsut en die twee reugagtige standbeelde van Memnon oppad terug Luxor toe.
Daarna is ons weer boot toe. Dit is eintlik nie reg om dit 'n boot te noem nie, dit is eintlik 'n "5 ster de luxe" ,( die "de luxe " is glo beter as net plein 5-ster) , hotel.. Ons kamer was baie luuks, die kos was baie lekker en die enigste klagte wat ek het is dat hulle jou paspoort konfiskeer as jy aan boord gaan. Ek het gekla maar dit het nie gehelp nie.
Die hele boonste deel van die boot is 'n ontspanningsarea. Daar is dekstoele, sambrele en ook 'n swembad en ons het dit geniet om daar te sit en kyk hoe Egipte stadig by ons verbygaan soos ons die rivier af vaar..Sonsondergang oor die Nyl is nogal heel besonders.
Laatmiddag is ons toe onderweg. Ek het opgelet dat daar 'n menigte bote net soos ons s'n was, almal vologepak met toeriste. Ek het verneem dat daar meer as 400 soortgelyke bote as ons s'n op die Nyl was. Toerisme moet groot besigheid in Egipte wees.
Toe ons wakker word was ons alreeds vasgemeer by die dorpie Edfu. Na ontbyt is ons per bus na die Tempel van Horus., blykbaar die bes bewaarde tempel van alle tempels in Egipte. Die tempel was voltooi in 320 vC en daar is 184 jaar aan gebou. By die mark langs die tempel het ons vir ons tradisionele Egiptiese drag gekoop vir 'n Egiptiese partytjie wat die aand aanboord sou plaasvind.
Daarna is ons weer an boord en het one verder gevaar na ons eindbestemming op die Nyl, Aswan. Oppad soontoe het ons op die ontspanningsdek gesit en 'n sonsondergang op die Nyl beleef, werklik iets besonders. Dit was reeds donker toe ons by Aswan vasmeer en ons het onmiddelik na die Kom-Ombo tempel gestap, net in die straat af van waar ons vasgemeer het Dit is die kleinste tempel in Egipte en was helder belig sodat ons mooi fotos kon neem. Dit was onwerklik om 'n eeue oue tempel in die nag te kon besigtig.
Terug in Cairo is ons na ons hotel geneem en daarna is ons na die Khan El Khalili mark toe waar ons vir 'n paar uur in die nou stratjies tussen honderde klein winkeltjies rondgedwaal het.
Die volgende oggend is ons na die lughawe geneen waar die volgende deel van ons vakansie sou begin, 'n besoek aan Engeland.
Ons het plaaslik bespreek deur Flight Centre, Alberton City en die reismaatskappy in Egipte was On The Go Tours, ek kan beide anbeveel.
Die Westelike Gauteng CANSA streek wil jou hartlik bedank dat jy bereid is om ons te assisteer om ons resepteboek te adverteer.
Hierdie resepteboek is baie spesiaal aangesien die resepte in gestuur is ternagedagtenis van kanker pasiente of om nog hulde te bring aan kanker pasiente wat die siekte oorwin het.
Dit is familielede en vriende se gunsteling resepte en het hulle 'n foto en 'n kort boodskappie saam met die resepte in gestuur.
Ons wil graag meer resepte van nog kanker pasiente kry en hulle kan ons gerus skakel as hulle 'n resep wil plaas.
As daar mense is wat belangstel om 'n resepteboek te bestel kan hulle ons gerus skakel op (011) 768-4342 en met Ester Pretorius gesels.
Nogmaals dankie vir al jou ondersteuning.
Westelike Gauteng CANSA
Tel: (011) 768-4342
Hoe om jonk te bly.....
1. Probeer alles tweekeer. 'n Grafskrif het gelui: "Tried everything twice...both times were moerse nice!"
2. Behou jou grapgat vrinne. Die suurgatte trek jou onder.
3. Hou aan leer.. Leer meer oor skete, etiket, enigiets.
5. Lag dikwels, lag lank en lekker. Lag tot jou blaas lek! En as jy'n pel het wat lekker k*k praat, spandeer meer tyd saam met haar/hom.
6. Trane kom.Tjank dat die snot spat, en beweeg dan aan. Die enigste mens wat ALTYD, regdeur jou lewe by jou is, is jyself. LEWE terwyl jy nog lewe het.
7. Omring jouself met dit waaroor jy mal is,Of dit nou pelle, familie, diere, sentimentele junk, musiek, plante, of kitch k*k is. Jou huis is JOU plek!
8. Bewaar jou gesondheid: As jy OK is, moenie k*k aanjaag nie, As jou kop raas, sluit by 'n 'support group' aan, As jy nie lekker is nie, kry hulp.
9. Moenie op loop gaan met skuldgevoelens nie. As daar te lope is, doen dit in die winkels, in jou tuin, in die bosveld, langs die see of selfs in vreemde lande.
10. Sê vir jou mense dat jy vir hulle lief is, gee drukkies op strepe, maar weet ook waar om die streep te trek .... more trek jy dalk jou hout-jas aan, dan's dit te laat!
Geloftefees - 16 Desember 2008 - Voortrekker Monument
Volgende van die program af:
as ons in gedagte hou-
al doe adel, al die wonders,
van hul mannemoed en trou
Trots die wêreld se misnoeë,
trek ons vol vertroue voort.
nasie enig in sy soort.
Regs klik hier om 'n blokkieskoekresepteboek af te laai.
Oor net 9 dae is dit ons Christusfees! Wat 'n voorreg om nog 'n Kersfees te kan beleef, wat 'n voorreg om te kan weet dat die getroue ondersteuners van ons projek, nog 'n jaar vreugde en geluk vir BAIE mense kon bring!
Danksy ons ondersteuners se groot naasteliefde het ons al 1350 geskenke– Ja julle lees reg! 'n volle Een duisend drie honderd en vyftig geskenke uitgedeel!! Is dit nie 'n "Blessing" nie – is dit nie hoe wonderwerke lyk nie!?
Soveel vreugde! Soveel vrolike gesiggies! - die grootste beloning wat 'n mens ooit kan kry! Al hierdie vreugde is slegs deur die Genade van ons Hemelse Vader moontlik gemaak – AAN HOM AL DIE EER!
BAIE, BAIE DANKIE aan almal wat so mildelik bygedra het – ek wens dat almal die funksies saam met ons kon bywoon om in die groot vreugde te kon deel! Dit was ongelooflik!
Dit is nie moontlik om almal se name te noem wat bygedra het om hierdie Kersfees van 2008 baie spesiaal te maak nie! Elkeen se bydrae word opreg waardeer en het ongekende vreugde gebring! BAIE DANKIE!
Die volgende 21 groepe het almal heerlike "kersbome" gehad en elke kind en bejaarde het 'n lieflike splinternuwe geskenk met die minumum waarde van R80-00 ontvang! (Beraamde waarde vir 1350 geskenke R110 000-00!) Dit is mos 'n groot wonderwerk!
Die Woord Kindergroep
Annetjie Geel Kindergroep
Die Heuwel Woonstelkinders
Danville (Bloudakkies) Ouetehuis (Sommer 3 funksies gehad!)
Bethlehem (Andeon) projek
Margaretha Ackermann SAVF ouetehuis
Wag 'n Bietjie Ouetehuis
Emily Hobhouse Ouetehuis
Nou kyk – soveel bederf het ek lanklaas gesien! Almal was getrakteer op net die beste kos, vermaak, aandag en die allermooiste geskenke! Ek is nou so gewoond aan heerlike Kersfeesfunksies - weet nie wat ek nou gaan doen nie !!
Gaan kyk gerus op die webwerf – die meeste fotos is alreeds op! Deel in die vreugde en gaan slaap met 'n warm hart "WANT JY HET 'n GROOT VERSKIL GEMAAK!" Weereens – duisende dankies
Nou ja – Nou is dit die laaste GROOT WERK! Ons moet aan tenminste 500 gesinne en individue kospakke voorsien! 'n Basiese Kospak vir die 3 dae oor Kersfees gaan ons ± R400@ kos. Daar is gemiddeld tussen 4 en 5 mense per gesin. ± R133 per dag per gesin - ± R34 per persoon per dag - = ± R12 per persoon per maaltyd! (Dit is minder as wat die tafelversierings en klappers vir 'n gesin kos)
Dit moet sovêr moontlik hierdie week gedoen word! HELP my asb om dit vir hierdie mense moontlik te maak om tenminste 2 maaltye per dag oor die 3 dae van Kersfees te nuttig! Ek glo – dat net soos met die geskenke – ons ook hierdie broodnodige kruideniersware sal kan voorsien en ook op hierdie manier die Kersfees van 2008 soveel beter sal maak!
2.5kg Suiker. 2kg Rys. 5kg Mieliemeel & 2.5 kg Koekmeel
1 x Macaroni / Spaghetti. Koffie. Tee. 3 liter Langlewe melk
500ml Ultramel vla. Beskuitjies. Jellie. Konfyt. 2 liter olie
Aanmaak Koeldrank. Lekkergoed. 1 Blikkie tamatie en uie sheba
2 Blikkies boeliebeef. 2 Blikkies Pilchards in tamatiesous
2 Blikkies suikermielies. 2 Blikkie ertjies. 2 Blikkies gemengde groente. 500ml Mayonaise. 1 pakkie beet. 2 Hoenders. 2 x 500gr margarien. Vars groente
Kruideniersware is meer as welkom en moet asb by my huis afgelewer word. 286 Cliffendale rylaan. Faerie Glen. Daar sal hierdie week altyd iemand by die huis wees om goedere te ontvang.
Gebied Adres Kontak Besonderhede
012 665 0926
WINGATE PARK 754 Kendrew Street Bernadette van der Walt
Cell: 083 469 3682 na 14:00 in die week en enige tyd oor naweke.
Bel asb. voor jy kom.
PIERRE VAN RYNEVELD PARK Tooks Corner No 1
Pierre van Ryneveld Annetjie and Danie
Cell: 082 445 6453
Cell: 083 255 9362
Huis: 012 661 8396
ROOIHUISKRAAL Pelican Lane 11 Elsabé Wentzel
Cell: 083 287 3166
Huis: 012 661 5591
Ek is eers na 18h00 beskikbaar. Bel asb. voor jy kom.Goeiemôre vriende
Ek sit nog 'n rukkie by hom en gesels. Eers gesles ons oor my pa en dan is hy weer
op sy gunsteling onderwerp, sy wedervaringe gedurende die Tweede Wêreldoorlog toe hy in Noord Afrika diens gedoen het. Dan vertel hy weereens van sy verloofde, Beth, wat hom vir 'n ander man gelos het terwyl hy in Noord Afrika was. Hulle het albei in Londen gewoon en het 'n maand voor die oorlog uitgebreek het, verloof geraak. Sy was 'n winkelassistent en hy 'n soldaat in die Britse weermag.
Kort daarna is hy egter opgeroep vir diens. Soos alle verliefdes, het hulle ewige trou aan mekaar gesweer. In die begin was daar gereeld briewe, maar toe tref 'n ramp hom. Sy tenk word deur 'n mortier getref en hy is met ernstige beserings afgevoer na 'n veldhospitaal toe, daarna na 'n plaaslike hospitaal waar hy vir meer as drie maande aangesterk het. Namate sy gesondheid verbeter het, het hy begin navraag doen oor enige pos van Beth, altyd was die antwoord dieselfde, geen pos nie. Briewe wat hy geskryf het was nooit beantwoord nie.
Hy is later ontslaan en in Londen aangekom, was hy geskok om te sien dat die buurt waar Beth gewoon het verpletter was deur die Duitsers se bomaanvalle. Ook die winkel waar sy werksaam was, is heeltemal vernietig. Na maande se vrugtelose gesoek het hy aanvaar dat Beth moes omgekom het in die aanvalle wat Londen nag na nag geteister het. Kort daarnan het hy verhuis Suid Afrika toe om 'n nuwe lewe te begin.
Ons kuier lekker vir nog 'n uur of so toe my vrou saggies aan die deur klop en aandui dat ons moet aanstaltes maak.
Oppad huis toe gaan die gesprek oor die spesifieke twee oumensies, Tannie Liz en Oom Nathan. Ons stem saam dat dit so tragies is dat die oorlog soveel mooi verhoudings tot niet laat gaan het. Ek vra uit oor Tannie Liz se omstandighede. My vrou vertel dat sy in Londen woonagtig was en pas verloof geraak het toe die oorlog uitbreek en haar verloofde, Jonathan weg is Noord Afrika toe. Hulle het aanvanklik gereeld aan mekaar geskryf maar toe word haar briewe nie meer beantwoord nie. Haar familie is gedurende die bomaanvalle op Londen oorlede en sy het toe maar besluit om Suid Afrika toe te verhuis.
Ons sien Tannie Liz in die sitkamer in die sonnetjie op 'n rusbank sit. Daar heers 'n Kersatmosfeer. Die vertrek is versier met dle allermooiste versiersels met 'n groot Kersboom met liggies wat flikker in die een hoek. 'n Groep dames is besig om 'n groot tafel te dek en 'n paar van die mans hang versiersels aan die mure.
"Graag, my kind," sê sy, "en wie is die meneer?" Sy kyk vir Oom Nathan vraend aan.
Dan verstar sy, dit lyk of sy 'n spook gesien het.
Bultfontein vier fees!
Klink vir my na pure pret - Peter
DIE BOERTJIE KONTREIFEES OP BULTFONTEIN OORTREF ALLE VERWAGTINGS
Die Boertjie Kontreifees het alle verwagtings oortref met 'n besoekersgetal van 20 000 oor die vier dae. Volgens baie feesgangers was dit die mooiste groep uitgekose 220 uitstallers wat hulle nog op 'n fees gesien het. Die koue en wind het nie die feesgangers se geesdrif gedemp nie. Daar is in die VOLLAS ONTSPANNINGSAAL gekuier en dit het elke aand gekreun en gedreun onder 'n gepakte besoekers wat die kunstenaar geniet het.
Die fees het afgeskop met die sokkertoernooi van die verskillende Boere verenigings en die manne en vroue het hulle slag agter die potte gewys in 'n potjiekoskompetisie en DJ Ossewa het die mense op hulle voete gehad en wys dat hulle een van ons gunstelinggroepe is. Intussen was die perde besig om hulle stappies op die arena te wys en 'n koorfees met kore en 'n orkes in die hoofsaal deur mammas en pappas geniet. 'n Treffer vanjaar was die dames uitstallings en waar VLU-klubs genooi word om volgende jaar aan deel te neem. Volgende jaar gaan die boere hulle Stofloopkompetisie net op een dag uitspook.
Vrydagoggend het skape en beeste hulle diere-stemme laat hoor en is beoordeling gedoen waar die kampioene aangewys is en laat middag is 'n bul-, ram- en ooiveiling gehou. 280 Hackney- en saalperde het liefhebbers se harte warm laat klop en Miniatuurperdjies het die kleingoed genoeg oefening gegee met hulle boeresportitems. Deur die dag is die kinders vermaak, lekker geeet en gedrink en intussen het die aflyfman baie aandag getrek. Marlize Baumgarten en Ansie du Plessis het die 4x4 damesafdeling gewen, maar eers nadat baie adrenalien gevloei en die arme Landcruiser van sy stellasie afgeval het. Die Baba en Kleuterkompetisie het elke deelnemertjie geskitter en is die oulikstes aangewys. Die Boereverenigings het hulle spiere gebult en FIESTA was betyds om te sien hoe manne mekaar die finaal vasvat en wys waar Dawid die wortel begrawe het. Die trompoppies het hulle passies gedoen en die aand is laatnag afgesluit nadat Charl Smit, Fredi Nest en Amor gaste vermaak het.
Saterdag het die pienkvoetrugby en – netbal die mammas en pappas aan die skree en hardloop gehad en selfs kleingoed het gewys dat daar toekomstige Springbokpotensiaal in hulle skuil. Die eerste SA Boerwindhondkam-pioen is ook tussen honderde honde aangewys en het saam met Patricia Lewis vir Landbouweekblad geposeer. Intussen het al die Mnr en Mej'e hulle beste voetjies voorgesit en is die kroning gedoen waar hulle die aand aan die feesgangers voorgestel is. Supersterre het aangemeld en volgens Patricia Lewis en haar span was dit die beste aanbieding wat hulle nog ooit vanjaar gedoen het omdat alles goed voorberei was en hulle het 6 deelnemers gekies vir die volgende uitdun. Alle voornemende deelnemers kan hulle klaar voorberei vir volgende Supersterre en miskien is dit nou jou beurt om deur te dring na die volgende rondte. Die kaskarresies het opwinding veroorsaak en een is drie-wiel by die wegspring weg en het net met 2 wiele en 'n tweebeenmense-wiel geeindig. Die aand is afgesluit met verskeie kunstenaars asook Patricia Lewis, Pieter Koen en Pieter Smith. Sondag is alle eer aan HOM gegee met die motiveringpraatjie van Retha McPherson en samesang.
Volla, Linda en die feeskomitee wil alle borge, uitstallers, skole, sekuriteit, SAPD, verkeersdepartement, fees-gangers, koerante, radiostasies, KYKnet, Fiesta, helpers en wie ook 'n aandeel aan die sukses gehad het, hartlik bedank vir aandeel om van die fees 'n sukses te maak. Die komitee vra dat elke skool wat deel van die fees was om die fees volgende jaar te ondersteun met deelname aan die pienkvoetrugby, netbal, toutrek, kaskarresies, trompoppies en ander items en om hulle leerders na die fees te bring sodat hulle aandeel kan he daaraan.
Onthou dat die Boertjie Kontreifees 'n fees vir die kontrei is en dat ons elke omliggende dorp en stad se onder-steuning en hulp nodig het om volgende jaar te bou op hierdie jaar se sukses. Ons het klaar ons "moan"-vergadering gehad en gaan dadelik begin om foute en probleemareas aan te spreek. Daar gaan volgende jaar verskeie ander kampioenskappe aangebied word en vra dat julle die media moet dophou daarvoor. 'n Meer volledige verslag oor elke afdeling van die skou sal gestuur word sodra al die komiteelede hulle verslae ingedien het.
Vir al die sukses staan daar EEN PERSOON skouerhoog bo alles uit: Ons Hemelse Vader Wie dit alles moontlik gemaak en Wie in beheer was en aan ons komitee die leiding, krag, energie, inisiatief en deursetting gegee het om ons gemeenskap en kontrei te kon dien. Sien julle volgende jaar 3-6September omdat indien ons suksesvol is met 'n geestelike leier of 2 sal ons die datum aanskuif na Sondag die 6de September toe.
Volla, Linda en die Feeskomitee,
KOM VANG GEES BY DIE BOERTJIE KONTREIFEES
3-6 September 2009 by die BULTFONTEINFEESTERREIN
'n Vriendin stuur vir my hierdie:
'n Lang ruk gelede het ek op die televisie gesien dat slakke glo MAL is oor bier. Om van slakke op 'n 'natuurlike' metode ontslae te raak, moet mens bier in 'n houer gooi, dit in 'n gat in die grond sit en die slakke sal glo aangehardloop kom na die bier toe. Daar aangekom sal hulle in die bak inval en nie weer kan uitkom nie. Sterf glo 'n heerlike dood!
Ek was baie opgewonde oor dié raad, want ek het 'n slakbesmetting van 'n ander aard hier in my tuin. Maar elke keer as ek die raad wil volg, is daar nie bier in die huis nie en wanneer daar wel bier is, het ek óf nie 'n geskikte diep houer met regaf kante nie, óf ek het nie tyd of lus om 'n gat in die tuin te gaan grawe nie.
Gisteroggend merk dat daar 2 blikkies bier in die yskas is, oorblyfsels van Deon se verrassingsverjaardagpartytjie van die naweek. Nou's die tyd, besluit ek, die tuinier is in die tuin en ek kan 'n
paar ooblikke afstaan aan slakverdrinking. Ek kyk in die kas en kry daar 'n leë 5 liter roomysbak – ideaal! Ek gaan haal die bier uit die yskas en mense, ek vrek oor bier, maar as gevolg van al die gesondheidsprobleme kan en mag ek dit glad nie drink nie. Maar gisteroggend maak ek die blikkie oop en ek neem 'n slukkie terwyl ek
in die gang afstap. Violet skrik haar dood. Wat de hel maak haar teetotaller madam vanoggend so vroeg met 'n lang Castel Lager in die hand?
Ek sê ek het my oorgegee aan die drank en seks; die manne staan opgelaain in die straat, sy moet gou maak in die slaapkamer, ek wil werk. Ons lag.
Ek laat die tuinman die bak in die grond insit. My hart pyn so bietjie toe ek die skuimende bier in die bak ingooi. Ek sê vir die tuinier ek wil hom nie daar vang lê suigende aan 'n strooitjie nie. Hy lag dat jy net wit mieilietande sien.
Ek wag. Niks gebeur nie. Ek maak voorsiening vir die spoed waarmee slakke sou voortbeweeg en kom na drie ure weer check op die bak.
Heeldag so. Ek dog nee wag, hulle kom seker in die nag uit. My hart juig toe ek sien dit gaan weer reën.
Maar vanoggend is daar nog steeds geen slak, nie een enkele en, in die bak nie. Wel een hêppie verdrinkte vlieg, maar geen slak nie.
Nou weet ek nie of hulle nog vanuit die boonste gedeelte van die daai ou op TV het kak gepraat en dat hy die oorsaak is dat 'n perfekte blikkie Castel aan verdamping oorgegee is!
Resep van Leon
RALPH SE RILLER (bedien 6)
· 6 Botter croissants
· 500ml Vars room
· 180ml Suiker (Driekwart koppie)
· 5ml Vinilla Essens
· Skeur/sny die croissants in 5 of 6 stukke elk en plaas in 'n kastrol.
· Meng 250ml (een koppie) room met die suiker en vanilla essens.
· Skink die mengsel oor die croissant stukke, skep die onopgeloste suiker ook oor en maak seker die croissants is orals benat.
· Bak sonder deksel vir ongeveer 30 tot 40 min in 'n voorverhitte oond teen 180ºC, tot 'n bruinerige kors vorm.
· Vir platboom ysterpot op die vuur: Bak met die deksel op, 5/5/20, dan 5/10/10 (5 brikette onder die pot en 5 brikette op die deksel vir 20 minute. Plaas dan 'n addisionele 5 brikette op die deksel vir 'n verdere 10 minute, of totdat 'n bruinerige kors vorm.)